རྒྱ་ནག་གི་དཔོན་རིགས་ཚོས་དགུན་དུས་དང་དཔྱིད་མགོའི་སྐབས་ནི་བོད་ཁུལ་གྱི་རྣོ་ཚོར་ཆེ་བའི་དུས་སྐབས་ལ་ངོས་འཛིན་བྱས་ཡོད།ཁོང་ཚོས་བོད་ལུགས་ལོ་སར་དང་གསུམ་བཅུ་དུས་དྲན་སྐབས་ངོ་རྒོལ་ལས་འགུལ་སླང་རྒྱུར་དོགས་ཟོན་བྱས་ཡོད།༢༠༠༨ལོར་ཡོད་ཁུལ་ཡོངས་ལ་ཁྱབ་པའི་ཞི་བའི་ངོ་རྒོལ་ཆེན་པོ་ལངས་པ་དང་།དུས་དེ་ནས་བཟུང་བོད་མི་འཛིན་བཟུང་དང་བཀད་ཉར་རིགས་ལྡབ་འགྱུར་གྱིས་ཇེ་མང་དུ་སོང་ཡོད།དེ་ནས༢༠༠༩ལོ་ནས་དེ་རིང་བར།བོད་ནང་ཁུལ་དུ་བོད་མི༡༤༤ས་རང་ལུས་མེར་བསྲེགས་ནས་རྒྱ་ནག་གི་གཏན་འབེབས་དང་ལག་ལེན་དུ་བསྟར་གྱིན་པའི་གདུག་རྩུབ་ཆེ་བའི་སྲིད་ཇུས་ལ་ངོ་རྒོལ་བྱས་ཡོད་པ་རེད།